ПРЕДЛОГ

На основу члана 43. став 2. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15 и 99/16),

Народна скупштина доноси

О Д Л У К У

О ДАВАЊУ САГЛАСНОСТИ НА ОДЛУКУ О ИЗМЕНАМА

ФИНАНСИЈСКОГ ПЛАНА НАЦИОНАЛНЕ СЛУЖБЕ

ЗА ЗАПОШЉАВАЊЕ ЗА 2017. ГОДИНУ

I

Даје се сагласност на Одлуку о изменама Финансијског плана Националне службе за запошљавање за 2017. годину, коју је Управни одбор Националне службе за запошљавање донео на седници одржаној 15. новембра 2017. године.

II

Ову одлуку објавити у „Службеном гласнику Републике Србије”.

Број:

У Београду, децембра 2017. године

НАРОДНА СКУПШТИНА

ПРЕДСЕДНИК

О Б Р А З Л О Ж Е Њ Е

**1. Правни основ за доношење Одлуке**

Правни основ за доношење ове одлуке садржан је у одредби члана 43. став 2. Закона о буџетском систему („Службени гласник РС”, бр. 54/09, 73/10, 101/10, 101/11, 93/12, 62/13, 63/13 – исправка, 108/13, 142/14, 68/15 – др. закон, 103/15 и 99/16), којом је утврђено да Народна скупштина доноси одлуке о давању сагласности на финансијске планове организација за обавезно социјално осигурање.

**2. Разлози за доношење Одлуке**

Ако у току фискалне године дође до повећања расхода и издатака или смањења прихода, према члану 47. поменутог закона, финансијски планови се уравнотежују смањењем планираних расхода и издатака или увођењем нових прихода, путем ребаланса финансијских планова. Потребне измене на одобреним апропријацијама на страни расхода односе се на повећање посебне новчане накнаде запосленима којима недостаје до 5 година до испуњавања првог услова за остваривање права на пензију, имајући у виду да је услед измене законских прописа из области пензијског и инвалидског осигурња, одређеном броју корисника продужена исплата права на период дужи од 5 година као и прерасподела средстава на постојећим позицијама у складу са оствареним извршењем и очекиваним исплатама за пројекте из донација до краја године.

**3. Објашњење појединачних решења у Одлуци**

У члану 1. став 1. поменутог закона прописано је да је Национална служба за запошљавање организација за обавезно социјално осигурање, па се у складу са наведенoм одредбом предлаже доношење Одлуке о давању сагласности на Одлуку о изменама Финансијског плана Националне службе за запошљавање за 2017. годину.

**4. Разлози за доношење Одлуке по хитном поступку**

Oву одлуку је потребно донети по хитном поступку, ради обезбеђења неопходних материјалних и других услова за финансирање рада ове организације за обавезно социјално осигурање и редовне исплате одређених права.